FÖLDTANI KÖZLÖNY 
HAYI FOLYÓIRAT 
MAGYARORSZÁG FÖLDTANI, ÁSVÁNYTANI ÉS ŐSLÉNYTANI MEGISMERTETÉSÉRE 
S A FÖLDTANI ISMERETEK TERJESZTÉSÉRE. 
Megjelenik havonként két vagy három nagy nyolczadrét ívnyi tartalommal. A magyarhoni 
földtani társulat rendes tagjai 5 írt évi dij fejében kapják. Előfizetési ára egész évre 5 frt. 
XV, KÖTET. 1885. JANUÁR-FEBRUÁR. 1-2. FÜZET. 
A PHAKMAKOSIDEPJT ÉS AZ URVÖLGYIT TJJ LELŐHELYE 
SANDBERG HEGYEN ÓHEGY KÖZELÉBEN. 
Dr. Szabó József-íőI. 
(Előadatott a magyarhoni Földtani Társulat szakülésén, 1884 november 5.) 
1884 kezdetén küldött hozzám Beszterczebányáról Dr. Bothár Samu 
úr mint új leletet egy az ottaniak által eddig nem észlelt és így nem ismert 
ásványt, melyet a sandbergi elhagyott rézércz-bányák egyik újabb vájatá¬ 
bán találtak, a hol előbb vasérczet fejtettek. 
Az ásvány jól kifejlődött Pharmakosiderit, mit ennek felismerni annál 
könnyebb, mert sokban emlékeztet az 1870-es évek elején Újbányán talált 
Pharmakosideritre, azon különbséggel azonban, hogy míg Újbányán telér- 
quarczitban fordult elő, mely Bbyolitban van kiválva, Sandbergen Arkozá- 
ban van, melyet a régibb néven Gramvacke-nak neveztek. 
A nyáron Selmeczen tett geológiai kirándulásaim alkalmával Besz- 
terczebányára és onnét Dr. Bothár Samu,* valamint Szontagh Tamás urak 
társaságában a helyszínére kimentünk. 
Utunk Beszterczebányáról éjszaknak tartva azon a gyönyörű völgyön 
vezetett, melyen Hermaneczre is jutni, de Ulmanka falunál ketté ágazván, 
az ENy-i marad a valódi hermaneczi völgynek, az éjszaki pedig vezet a 
mi kitűzött helyünkre Óhegyre. Innét kanyarodtunk fel azon tetemes ma¬ 
gasságban levő két régi bányahelyre, melyek egyike a «Richtergrund» 
(Richterova, Birótelek), másika «Sandberg» (Homokhegy) név alatt isme¬ 
retes és ezen a néven vannak a katonai geographiai intézet által kiadott 
újabb térképbe (1 : 75,000) is bejegyezve. 
* Beszterczebányán orvos, egykori tanítványom, ki az ásvány- és földtan 
iránt folyvást élénken érdeklődik és már nem egy helyi adattal gazdagította a vidék 
ismeretét. 
Földtani Közlöny. KV. köt. 1885. 
1 
